05/07/2010 | Administración LocalMunicipal
Sada
Secretaría
Caducidade e baixa de estranxeiros non comunitarios no padrón municipal de habitantes

O alcalde do Concello de Sada ditou o Decreto núm.894, con data 21/06/2010, e que se transcribe a continuación: A Lei orgánica 14/2003, do 20 de novembro, no seu artigo terceiro modifica a Lei 7/1985, do 2 de abril, reguladora das bases de réxime local e introduce, entre outras, unha modificación no artigo 16 que establece a renovación periódica cada dous anos das inscricións de extranxeiros non comunitarios sen autorización de residencia permanente no padrón municipal de habitantes e a caducidade de ditas inscricións, no caso de que o interesado non procedese a tal renovación. Neste caso, a caducidade poderá declararse sen necesidade de audiencia previa do interesado. Visto o disposto nos apartados 7 e 8 da resolución da presidencia do Instituto Nacional de Estatistica e o director xeral de Cooperación Local do 28 de abril de 2005 pola que se dictan instruccións técnicas ós concellos sobre o procedemento para acordar a caducidade das inscricións padronais dos extranxeiros non comunitarios sen autorización de residencia permanente que non sexan renovadas cada dous anos. Tendo en conta a lexislación aplicable, especialmente a prevista no art.16.2 da LBRL, e nos arts.42, 58 e 59 da Lei 30/92, de 26 de novembro, de réxime xurídico das administracións públicas e do procedemento administrativo común (en adiante LRJPA). E, en uso das atribucións que me confire o art.21.1.1 da LBRL. RESOLVO: Primeiro. –Declarar a caducidade das inscricións no padrón municipal de habitantes deste Concello, das persoas que se relacionan a continuación, por non ter renovada a súa inscrición padronal no prazo, xa transcorrido, de dous (2) anos, acordando así mesmo a súas baixas no referido padrón: Segundo. –Estas baixas terán efecto na data en que esta resolución saia publicada no Boletín Oficial da Provincia. Terceiro. –Publicar a presente resolución no taboleiro de anuncios do concello e no Boletín Oficial da Provincia, para os efectos de dar coñecemento e notificar a mesma aos interesados. Contra a presente resolución que pon fin a vía administrativa, poderá interpoñer os recursos seguintes: ● Con caracter potestativo, o recurso de reposición ante o mesmo órgano que ditou este acordo, no prazo dun mes contado dende o día seguinte ao da notificación do presente acordo, nos termos dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. ● Contra a resolución expresa do recurso de reposición poderá interpoñer recurso contenciso-administrativo de conformidade co disposto na Lei 29/1998, do 13 de xullo, reguladora da xurisdición contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. ● Interpoñer directamente recurso contencioso-administrativo no prazo de dous meses contados a partir dende o día seguinte ó da notificación do presente acordo, na forma prevista na lexislación de dita xurisdicción contencioso-administrativa. ● Interpoñer calquera outro recurso que estime procedente. Sada, 22 de xuño de 2010. O alcalde Asdo.-Abel López Soto